tomron87/hebrew-wikipedia-sentences-corpus huggingface dataset:
אובריאן ציינה כי סוגי המשחקונים מרובי-המשתתפים "מגלמים את איכויותיה המהנות ביותר של הסדרה", בעוד שהארלי ציין שהוא נהנה מהמכניקה החדשה שהוצגה בסיפור לשחקן-יחיד.
מקלרוי החשיב את מצב מרובה-המשתתפים "קל מאוד לשיחוק", ולאברידג' ציין כי מצב משחק זה נגיש ומהנה ברובו.
מנגד, תיאר ריינר את הקרבות במצב מרובה-המשתתפים כ"קדחתניים" ומרגשים, אך ביקר לשלילה את התאימות בין השחקנים, וריקרט החשיב את מצב מרובה-המשתתפים כ"בסיסי", וציין בנוסף שסביר להניח שהשחקנים לא יבלו בו לזמן רב.
בתוך שבעה ימים מיציאתו לשוק, המשחק נמכר בלמעלה מ-2.7 מיליון יחידות.
שלושה שבועות לאחר יציאתו לשוק, המשחק הכניס יותר מ-56 מיליון דולר במכירות דיגיטליות.
עד לדצמבר 2016, מכר המשחק 8.7 מיליון עותקים, מה שהפך אותו לאחד ממשחקי הפלייסטיישן 4 הנמכרים ביותר.
במאי 2019, נמסר כי המשחק מכר מעל 15 מיליון עותקים.
בארצות הברית, המשחק היה למשחק הקמעונאי הנמכר ביותר במאי 2016. בבריטניה, המשחק הגיע לראש המצעדים, והיה למשחק הנמכר ביותר בסדרה בשבוע הראשון ליציאתו לשוק, עם עלייה של 66% במכירות בשבוע הראשון לעומת "Uncharted 3".
ביפן, המשחק עמד בראש המצעדים בשבוע הראשון שלו, עם יותר מ-128,000 יחידות שנמכרו; ובשבוע השני שלו, עם 21,000 יחידות נוספות שנמכרו.
בעקבות הצגתו במהלך טקס ה-E3, היה "Uncharted 4" היה מועמד למספר פרסים, כולל לפרס "משחק הפלייסטיישן הטוב ביותר", ממספר כלי תקשורת העוסקים בגיימינג.
לאחר יציאתו לשוק, גרף המשחק פרסים ומועמדויות במגוון קטגוריות, עם שבחים מיוחדים על מכניקות המשחק, הנרטיב, העומק הרגשי, העיצוב החזותי ומצב מרובה-המשתתפים שלו.
במהלך טקס "The Game Awards 2016", היה "Uncharted 4" מועמד לשמונה פרסים, וזכה בשניים מתוכם: "הנרטיב הטוב ביותר" ו"הביצועים הטובים ביותר" על משחקו של נורת'.
המשחק קיבל עשר מועמדויות במהלך טקס "D.I.C.E" השנתי, וזכה בארבעה, כולל בפרס "משחק ההרפתקאות השנתי" ו"הישג יוצא-דופן בסיפור העלילה".
הוא היה מועמד לארבעה פרסים בטקס "פרסי משחקי הווידאו ה-6 השנתי של ניו יורק", ולשבעה פרסים בטקס "פרסי בחירת מפתחי המשחקים ה-17".
המשחק זכה בפרס על הנפשת דמויות יוצאת-דופן במשחק וידאו בטקס פרסי אנני ה-44, שימוש באפקטים חזותיים בולטים בפרויקט בזמן-אמת בטקס "פרסי החברה ה-15 לאפקטים חזותיים", ובפרס על הישג יוצא-דופן בכתיבת משחק וידאו בטקס "פרסי גילדת התסריטאים ה-67".
בטקס "פרסי המשחקים של SXSW" לשנת 2017, זכה המשחק בחמישה פרסים מתוך שמונה מועמדויות, כולל "משחק הווידאו של השנה", "מצוינות בסיפור העלילה" ו"הדמות הזכורה ביותר".
בטקס פרסי האקדמיה הבריטית ה-13, קיבל המשחק שמונה מועמדויות, וזכה בפרס "המשחק הטוב ביותר".
במספר חלקים מעלילתו, שאב הסרט "אנצ'רטד" משנת 2022, המבוסס על סדרת המשחקים, השראה מעלילת "A Thief's End".
נוסף לכך, שימש המשחק ככלי מחקר במסגרת מחקר מדעי שפורסם במגזין "Physiology & Behavior", שבו 54 משתתפים גברים שובצו באופן אקראי למשחק בקטע אלים או לא מתוך המשחק; למסקנת המחקר, אלו ששיחקו בקטעים האלימים הפחיתו בהדרגה את רמות הלחץ שלהם.
"Unga & fria" (בתרגום חופשי לעברית: "צעירה & חופשייה") הוא סינגל שהוקלט על ידי הזמרת השוודית פרקן סנוסק.
הוא יצא לאור ב-10 בפברואר 2024 בהוצאת חברת התקליטים אייקוניק מיוזיק, כסינגל שלא מתוך אלבום אולפן.
השיר הגיע למקום הראשון במצעד הסינגלים השוודי, "סוורייטופליסטן".
השיר נכתב על ידי המבצעת עם שרה ריאן.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור ה-16.8 מיליון השמעות.
ב-1 בדצמבר 2023 אישר תאגיד השידור השוודי כי סנוסק עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Unga & fria".
היא התחרתה במקצה השני, שנערך ב-10 בפברואר 2024 בגטבורג.
בסיום סבב ההצבעה השני דורגה במקום השלישי, והעפילה לשלב גלגל ההצלה.
הוא נערך ב-2 במרץ, ובהתאם להצבעת הקהל דורגה במקום השלישי, והודחה מהתחרות.
לשיר לא פורסם וידאו קליפ רשמי אך ב-10 בפברואר 2024 הועלה לערוץ היוטיוב של סנוסק קטע אודיו רשמי שלו.
נכון למרץ 2025 עומד מונה הצפיות של הקליפ על כ-707 אלף צפיות.
אזורתאריך יציאהפורמטחברת תקליטיםמקורעולם10 בפברואר 2024הזרמת מוזיקה • הורדה דיגיטליתאייקוניק רקורדס
"Une belle histoire" (בעברית שם השיר הוא "סיפור של אהבה") הוא שיר בצרפתית שנכתב על ידי פייר דלנואה והולחן על ידי מישל פוגאן, שגם ביצע והקליט אותו באלבום "Fugain et le Big Bazar" משנת 1972. האלבום מכר למעלה מ-800,000 עותקים והגיע לראש המצעדים בצרפת.
השיר מספר על רומן קצר של שני צעירים המתרחש בצרפת.
פוגאן דמיין בתחילה שעלילת השיר מתרחשת לאורך כביש 66 של ארצות הברית, אך דלנואה העדיף שהיא תתרחש בצרפת.
השיר תורגם לשפות רבות, כגון אנגלית, איטלקית, ספרדית, הולנדית, טורקית, עברית ואף יפנית.
בשנת 1972 כתב פרנקו קליפאנו גרסה איטלקית לשיר בשם "Un'estate fa" ("לפני קיץ אחד"), ששוחרר לראשונה כסינגל על ידי להקת "Homo Sapiens".
בשנת 1973 הוא הוקלט בהולנדית בשם "Zoals een mooi verhaal" ("כמו סיפור יפה") על ידי אן כריסטי ובטורקית בשם "Kim ayırdı sevenleri" ("מי הפריד בין האוהבים?") על ידי טנג'ו אוקאן, נילופר יומלו והשלישייה "Modern Folk Üçlüsü".
בשנת 1974 השיר הוקלט באנגלית בשם "One Lovely Day" על ידי הלהקה "Jay & The October Cherries".
השיר גם הוקלט באותה שנה בספרדית בשם "Una bella historia" על ידי הזמרת ילידת ונצואלה, מיירה מרטי.
בשנת 1978, להקת המקהלה היפנית Circus (サーカス), ביצעה גרסת כיסוי לשיר בשם Mr.
Summer Time" (Mr.サマータイム)" והגיעה למקום הראשון ביפן.
בשנת 1978 עלה בישראל המחזמר "הבזאר הגדול", שהיה גרסה עברית למחזמר צרפתי באותו שם.
כוכב המחזמר הצרפתי היה מישל פוגאן, מלחין, פזמונאי וזמר צרפתי בליווי של להקה של זמרים, רקדנים ונגנים.
כוכב הגרסה בעברית היה דני ליטני, וכל שירי המחזמר תורגמו לעברית בידי אהוד מנור, ביניהם הלהיט "Une belle histoire" שנקרא בעברית בשם "סיפור של אהבה".
שירי המחזמר הוקלטו באותה שנה בתקליט "הבזאר הגדול, עם דני ליטני" בהוצאת "התקליט".
בהנדסת תוכנה, Unified Modeling Language או בקיצור UML (בעברית: שפת מידול מאוחדת) היא שפת מפרט תקנית לעיצוב מונחה-עצמים.
השפה פותחה במקור על ידי ג'יימס רמבאו, גריידי בוץ' ואיוואר יאקובסון בעת שעבדו בחברת התוכנה Rational (כיום חלק מחברת IBM).
התיווי בשפה הוא גרפי ומאפשר תיאור מופשט של מפרטי המערכת, בדרגות שונות של דיוק.
בסוף שנות התשעים, ארגון התקינה OMG תיקנן את השפה, וכיום היא מפותחת על ידו.
בשל אופייה הוויזואלי, UML היא שפה קלה-יחסית ללימוד, בהשוואה לשפות מפרט אחרות.
לרוב, כל בעלי התפקידים בצוות פיתוח תוכנה מכירים את הדיאגרמות העיקריות בשפה, והדבר מסייע לתקשר את מפרטי התוכנה ביניהם.
ב-UML קיימים מספר סוגי תרשימים (Diagrams), המשמשים למטרות שונות, ומתחלקים לסוגים שונים.
התרשימים השונים מורכבים משלוש אבני בניין עיקריות, גורמי יסוד, יחסים בין גורמי היסוד ודיאגרמות - התרשימים שמאגדים את גורמי היסוד והיחסים לגורמים בעלי משמעות.
גורמי היסוד (elements) מתחלקים לארבע קבוצות עיקריות:
גורמים מבניים (structural): אלה הם "שמות עצם" המרכיבים כל מודל ואשר בדרך כלל מתארים גורמים פיזיים או קונספטואליים.
לדוגמה שחקן (Actor), שמסומן על ידי דמות אדם.
גורמים התנהגותיים (behavioral): אלה הם החלקים הדינמיים של מודל UML אשר מוגדרים כ"פעלים" של המודל.
גורמים אלו מגדירים את ההתנהגות של גורם מסוים בזמן, או ביחס לגורמים אחרים במודל.
גורמים מקבצים (grouping): אלה הם החלקים שמאפשרים ארגון טוב יותר של המודל.
הגורם הנפוץ ביותר השייך לקבוצה הוא package.
גורם זה הוא מעין ריבוע שמאפשר לארגן בתוכו גורמים מסוגים שונים לקבוצה אחת שאיתה ניתן לקבץ גורמים התנהגותיים, מבניים ואף גורמים מקבצים נוספים.
בין הגורמים השייכים לקבוצה זו: מודל, מערכת (framework), תת-מערכת (sub-system).
גורמים מפרשים (annotational): גורמים אשר בעזרתם ניתן להסביר ולפרש גורמים במודל או מודל UML.
הגורם העיקרי בקבוצה זו הוא ההערה (note).
בהערה המשויכת לגורם, ניתן לרשום הערות בטקסט חופשי או אילוצים (constraints) המתייחסים לגורם ומגדירים עליו אי אלו הגבלות.
היחסים (relationships) מגדירים את היחסים והקשרים בין האלמנטים.
אף הם מתחלקים ל־4 סוגים:
תלות (dependency): יחס סמנטי בין שני גורמים.
משמעותו היא ששינוי כלשהו בעצם הבלתי תלוי, עשוי להשפיע על העצם התלוי בו.
תלות מסומנת באמצעות חץ מקווקו.
חיבור (association): מתורגם לקשר בין שני גורמים.
באופן אינטואיטיבי ניתן לחשוב על כך כעל "הורשה" של מחלקות, כאשר האב הוא הגורם המכליל (generalized), והבן הוא הגורם ה"מיוחד" (specialized).
מסומן באמצעות חץ עם משולש בקצהו.
מימוש (realization): זהו קשר סמנטי, שמשמעותו גורם אשר פעולתו מבוצעת על ידי גורם אחר.
בדרך כלל משתמשים ביחס זה בין ממשק (interface) לבין המחלקה המממשת אותו.
מסומן באמצעות חץ מקווקו עם משולש בקצהו.
הדיאגרמות מאגדות את גורמי היסוד והיחסים לגורמים בעלי משמעות.
ב-UML 2.0 יש שלושה עשר סוגים של דיאגרמות.
כדי להבין את הסוגים השונים של הדיאגרמות נוח לחלק אותן לשלוש קבוצות היררכיות כמו בתרשים משמאל.
דיאגרמת מחלקה (Class diagram) - מתארת את מחלקות התוכנה ואת היחסים ביניהן.
דיאגרמת רכיבים (Component diagram) - מתארת את רכיבי המערכת כדוגמת טבלאות וקבצים.
דיאגרמת פריסה (Deployment diagram) - מתארת את פריסת המערכת באופן פיזי אצל הלקוח.
דיאגרמת פעילות (Activity diagram) - מתארת תהליכים המתרחשים בתוכנה בתגובה לפעולה של המשתמש.
דיאגרמת מצב (State diagram) - מתארת את העצם במצבים שונים.
דיאגרמת אופן שימוש (Use case diagram) - מתארת את השימוש במערכת.
דיאגרמת שיתוף פעולה (Collaboration diagram) - דיאגרמה זו חלופית לדיאגרמת רצף.
דיאגרמת רצף (Sequence diagram) - מתארת קשר בין עצמי המערכת על ציר הזמן.
Union Jack הוא הרכב טראנס מאנגליה, אשר חברים בו סיימון ברי וקלאודיו גוויסיני.
ההרכב הוקם ב-1993 והשניים התמקדו בעיקר באסיד טראנס וטכנו.
שירים אלו היו פופולרים ביותר במועדוני הטראנס ובמסיבות הטבע של שנות ה-90 המוקדמות.
סגנונם המוזיקלי שם דגש על מוזיקת טראנס הניתנת לניגון הן במועדונים והן בשמיעה ביתית.
הדבר בא לידי ביטוי בשילוב טראנס, מוזיקה אתנית ואמביינט אל תוך שיריהם, על מנת לייצר צליל רך ורקיד.
ב-2008, אחרי הפסקה בת 7 שנים בה ההרכב לא הופיע ולא הופק חומר חדש, ההרכב חבר למפיק Paul Brogden על מנת ליצור את הטראק "Papillon" ולחברת התקליטים POB/Seismic Records.
לאחר מספר הופעות, בהן הופעה בפסטיבל המוזיקה הבינלאומי Ultra Music Festival, חזר ההרכב לאולפן ההקלטות לעבוד על אלבום חדש.
ב-2009 ההרכב הוציא את האלבום - Pylon Pigs, שכלל חומר חדש שהופק לאחר 11 שנות הפסקה.
ב-2011 ההרכב הוציא את האוסף "Retrospective" שמסכם את פעילותו של ההרכב.
האוסף חומרים משני אלבומי האולפן ב-3 חלקים - Retrospective 1,2,3. בחלק השלישי מופיעים מספר מיקסים חדשים של חומרי ההרכב שלא נמצאים באלבומי האולפן.
United Abominations ("התועבות המאוחדות") הוא האלבום המלא האחד עשר במספר של להקת הת'ראש מטאל האמריקנית מגאדת'.
האלבום הוא האלבום הראשון שהלהקה הוציאה תחת חברת התקליטים Roadrunner.
האלבום יצא לאור ביפן ב-8 במאי 2007, ובארצות הברית יצא ב-15 במאי.
על עטיפת האלבום ניתן לראות את ויק, הקמע של הלהקה, מצויר בגרסתו החדשה, על רקע בניין האו"ם המותקף.
זהו האלבום הראשון והיחיד שהגיטריסט גלן דרובר השתתף בו.
באלבום זה בוצע מחדש השיר "A Tout Le Monde" שהופיע לראשונה באלבום Youthanasia יחד עם כריסטינה סקאביה.
הסולנית של להקת המטאל הסימפונית האיטלקית לקונה קויל.
גלן דרובר - גיטרה חשמלית
כריסטינה סקאביה (לקונה קויל) - שירה ב-A Tout Le Monde
United Space Alliance (USA) הייתה חברת שירותים חלליים שסיפקה שירותי תחזוקה ובדיקה לסוכנות החלל האמריקנית, נאס"א, ותחזקה בין השאר את צי מעבורות החלל של ארצות הברית.
החברה הייתה בבעלות שווה של חברת בואינג ולוקהיד מרטין.
החברה נוסדה בשנת 1995, והעסיקה כעשרת אלפים עובדים במרכז החלל ג'ונסון שבטקסס, מרכז החלל קנדי שבפלורידה, במתקני נאס"א במרכז טיסות החלל מרשל באלבמה ובוושינגטון הבירה.
החברה נוסדה על ידי חברת רוקוול אינטרנשיונל ולוקהיד מרטין, כמענה לרצון של נאס"א להעניק חוזים שונים מתחום תוכנית החלל המאוישת של ארצות הברית לספק יחיד, לשם התייעלות.
חוזה שנחתם בין חברת USA לנאס"א בשנת 1996 הסדיר את שיתוף הפעולה בין הגופים למשך עשר שנים.
בשנת 2006, נחתם הסכם חדש שהסדיר את המשך התמיכה של החברה בתוכניות החלל המאוישות של ארצות הברית.
ב־1996 זכתה חברת USA במכרז של נאס"א לתחזוקת צי מעבורות החלל שלה.
עד 2011 הייתה החברה אחראית על הטיפול השוטף בכל מתקני השיגור, האחסון וההשמשה של מרכיבי מעבורות החלל, לרבות הטיפול במאיצים המוצקים, מכל הדלק, המנועים הרקטיים והרכבת המרכיבים השונים לקראת כל משימה של מעבורות החלל.
בנוסף לכך, הייתה אחראית על מרכיבים נוספים של תוכנית החלל המאוישת של ארצות הברית ובכלל זה פיתוח ציוד חללי למשימות מעבורת החלל ותחנת החלל הבינלאומית, תמיכה בתוכנית האימונים של האסטרונאוטים ובדיקות הנדסיות שונות של מרכיבי התוכנית.
נכון ל-20 בדצמבר 2019, חדלה חברת USA להתקיים כיישות תפעולית.
United Parcel Service (מכונה בקיצור: UPS) היא חברה העוסקת במשלוחים בפריסה בינלאומית.
זו אחת מחברות השילוח הגדולות ביותר בעולם.
משנת 1991 ממוקם מטה החברה בסנדי ספרינגס במדינת ג'ורג'יה בארצות הברית.
בעבר היה מטה החברה ממוקם בניו יורק בין השנים 1930–1975 ובגריניץ', קונטיקט בין השנים 1975–1991.
UPS מפעילה גם חברת תעופה משלה, שבסיסה בלואיוויל, קנטקי ושם גם נמצא מרכז המיון וההפצה הראשי שלה (HUB).
החברה משנעת ביום ממוצע יותר מ-15 מיליון חבילות השייכות ליותר מ-10 מיליון לקוחות.
בשנת 2015: כ-4.7 מיליארד חבילות ומסמכים.
18.3 מיליון חבילות ליום, כשמתוכן 2.6 מיליון חבילות דרך האוויר.
UPS מעניקה שירותים ב-220 מדינות ואזורים ברחבי העולם ומעסיקה יותר מ-434,000 עובדים (2016).
אחד הסממנים הבולטים של UPS הוא הצבע החום של החברה.
שני סמליה העיקריים הם כלי-הרכב החומים המשמשים להפצה, והשליחים הניתנים לזיהוי בקלות על ידי המדים החומים הרשמיים.
UPS מציעה גם שירותים נוספים, כמו שירותי לוגיסטיקה ביותר מ-175 מדינות ואזורים ברחבי העולם, שכוללים תכנון, הוצאה אל הפועל וניהול שרשראות אספקה בין-לאומית, העברה וטיפול במטענים, מחסנים לוגיסטיים, שירותי עמילות מכס ושרותי ייעוץ.
לחברה 2,000 אתרי תפעול ברחבי העולם וכ-114,000 כלי רכב להפצת משלוחים (מסחרי, אופנועים, אופניים, משאיות), כולל 8,100 הפועלים על תחליפי דלק לא מזהמים.
החברה מפעילה 649 מטוסים (237 מטוסים בבעלות החברה ועוד 412 מטוסים חכורים) שטסים ליותר מ-380 נמלי תעופה פנים ארציים (Domestic) ו-346 נמלי תעופה בין-לאומיים בכ-2,000 טיסות יומיות (בשנת 2015 התבצעו ביום ממוצע 1,015 טיסות בין-לאומיות ו-940 טיסות פנים ארציות) ב-220 מדינות ברחבי העולם.
החברה הזמינה ב-2016 14 מטוסים נוספים מדגם זה, ובסך הכול צפויה לקבל מבואינג 32 מטוסי 747-8F עד סוף 2022.
אוגוסט 1907: ג'ים קייסי בן ה-19 וקלוד רייאן בן ה-18 מייסדים את החברה בסיאטל, וושינגטון, עם הון של כ-100$ בלבד, שרובו מהלוואות.
1913: שוק הקמעונאות בארצות הברית צומח ואיתו החברה, שרוכשת את רכבה הראשון.
1917: UPS מאמצת את הצבע החום שלימים יהפוך לסמל החברה.
הסיבות לבחירת הצבע- ייצוגיות, מקצועיות וניקיון.
1919: אימוץ השם United Parcel Service וכן פרסום הלוגו הרשמי הראשון.
1930: השירות מגיע לניו יורק, וזמן קצר לאחר מכן מתרחב גם לערים גדולות אחרות בארצות הברית.
1953: שירות ה-Express מושק, ואיתו המשלוח האווירי הראשון בהיסטוריה.
1975: UPS מתחילה להעניק שירות בכל מדינות ארצות הברית ובקנדה.
1976: UPS מתרחבת לאירופה ומקימה HUB (מרכז הפצה ומיון) בגרמניה.
1988: UPS מוכרזת כחברת תעופה עם השקת UPS Airlines.
2003: UPS עורכת מיתוג מחדש וחושפת לוגו חדש.
2007: UPS חוגגת מאה שנה להקמתה.
2008: UPS בישראל מקימה את המתחם הלוגיסטי בנתב"ג.
אי (שינוע בין-לאומי) בע"מ משמשת קבלן שירות מורשה של UPS .UPS החלה את פעילותה בישראל בשנת 1994. נכון לסוף שנת 2014, UPS מעסיקה בישראל כ-900 עובדים, מחזיקה בצי רכב המונה כ-170 רכבים ומפעילה 3 סניפים ראשיים בארץ: חיפה, באר שבע ומטה החברה בנתב"ג.
החברה מציעה ללקוחותיה את כל פתרונות השילוח הבין-לאומיים: יצוא, יבוא, עמילות מכס, שירותי מטענים (Freight), פרויקטים מיוחדים, תערוכות, שירות פנים-ארצי ועוד.
UPS בישראל מחזיקה במטוס היוצא בטיסה יומית למרכז המיון שבקלן, גרמניה.
המרכז הלוגיסטי של UPS בישראל נמצא בנתב"ג ובו מרכז מיון ממוחשב, מחסנים לוגיסטיים ומערך הפצה הכולל כ-150 רכבי UPS.
uniPaaS הוא פלטפורמת יישומים של מג'יק תעשיות תוכנה ומהווה את גרסת ההמשך ל- eDeveloper v10.
uniPaaS תומך בשתי סביבות: RIA (יישומי אינטרנט עשירים) ו-SaaS (תוכנה כשירות).
פלטפורמת היישומים uniPaaS מורכבת מהמודולים הבאים:
מודול זה הוא ממשיכו הישיר של eDeveloper v10 התומך בדיוק באותן סביבות ריצה בהן תמכה גרסה 10. מודול זה מוסיף יכולות פיתוח חדשות ותמיכה מורחבת בפורמטים וטכנולוגיות נוספות.
גרסה זו תומכת במתכונות הריצה הבאות:
מתכונת ריצה זו משתמשת בתווך האינטרנט ומאפשרת ריצה על כל מחשב של משתמש הקצה, ללא התקנה מפורשת של רכיבים במחשב המשתמש.
עצמאי, חופשי ממגבלות הדפדפן, המספק למשתמש הקצה חוויית שימוש עשירה כמו זו הנהוגה ביישומי שרת-לקוח רגילים (הן במגוון הפקדים, הן בעיצוב והן בחוויית המשתמש של סביבת שרת לקוח).
מודל הטמעה זה, המבוסס על uniPaaS RIA, מאפשר לפתח יישומי SaaS מלאים בלי הצורך לפתח את מנגנון ניהול הרישום וניטור המשתמשים בעצמם.
בכלי מוטמע רכיב של Management and Monitoring, המאפשר את ניהול "הדיירים" (tenants) המאפשר לתוכניתן להפוך לשחקן SaaS המציע שירותים באמצעות האינטרנט כאשר חלק ניכר מהרכיבים הדרושים מוגדר לו מראש בכלי.
Unified Process הוא לא סתם תהליך אלא מסגרת עבודה נרחבת שנועדה להיות מותאמת לארגונים או פרויקטים מסוימים.
השם Unified Process בניגוד ל-RUP מתאר את התהליך בכלליות וגם נקרא כך בשביל להימנע מסימני מסחר מכיוון ש-RUP למשל הוא סימן מסחר של IBM.
מאז מחברים שונים שלא מזוהים עם Rational Software הוציאו לאור ספרים שמשתמשים בשם Unified Process.
לעומת סופרים אחרים שמזוהים עם Rational Software שהעדיפו להשתמש בשם Rational Unified Process.
Unified Process הוא תהליך פיתוח איטרטיבי ומצטבר.
שלבי השכלול, הבנייה והמעבר מחולקים ליחידות זמן שנקראות איטרציות.
(שלב הפתיחה יכול להתחלק גם לאיטרציות כשמדובר בפרויקט גדול).
כל איטרציה מסתיימת ב"גידול" של המערכת שהגידול בא לידי ביטוי בהוספת פונקציונליות או שיפור של המערכת ביחס לשחרור הקודם.
אף על פי שרוב האיטרציות יכילו עבודה על כל תחומי התהליך (דרישות, עיצוב, מימוש ובדיקות) המאמץ והדגש היחסי בין התחומים ישתנה במהלך התקדמות הפרויקט.
ב-Unified Process תרחישי השימוש משמשים את הדרישות הפונקציונליות ומגדירים את התוכן של האיטרציות.
כל איטרציה לוקחת מספר תרחישי שימוש או תסריטים משלב הדרישות דרך המימוש ועד הבדיקות.
ב-Unified Process לב המאמץ של משתתפי הפרויקט הוא בניית הארכיטקטורה לעיצוב המערכת.
מכיוון שאין מודל אחד שמכסה את כל היבטי המערכת Unified Process תומך במודלים אַרְכִיטֶקְטוֹנִים מרובים.
אחד מהתוצרים החשובים של התהליך זה Executable Architecture שנוצר במהלך שלב השכלול.
המימוש החלקי הזה של המערכת משמש לוודא את טיב הארכיטקטורה ולהיות התשתית של שאר הפיתוח.
Unified Process דורש מצוות הפרויקט לשים לב לסיכונים קריטיים כמה שיותר מוקדם במחזור החיים של הפרויקט.
התוצרים של כל איטרציה במיוחד של שלב ה"שכלול" חייבים להיבחר בסדר כזה שמבטיח שהתוצרים בעלי הסיכון הגבוה היותר יהיו ראשונים.
Unified Process מחלק את הפרויקט ל 4 חלקים:
שלב ההתחלה הוא השלב הקטן ביותר הפרויקט.
אם שלב ההתחלה נמשך זמן רב ממה שהוא אמור להיות זו אינדיקציה של דרישת מפרט מוגזמת שזה בניגוד לרוח ה-Unified Process.
המטרות העיקריות של שלב ההתחלה:
ביסוס או הצדקת המודל העסקי של הפרויקט
התוויית תרחישי השימוש ודרישות מפתח
התוויית ארכיטקטורה או כמה ארכיטקטורות שישמשו בפרויקט
הכנת הקדמה ללוח הזמנים והערכת עלויות
במשך שלב השכלול צוות הפרויקט יכסה את רוב דרישות המערכת.
אולם המטרות הראשונות של השכלול זה לשים לב לגורמי הסיכון וביסוס ווידוא ארכיטקטורת המערכת.
תהליכים נפוצים לוקחים על עצמם את יצירת דיאגרמות תרחישי השימוש, הדיאגרמות של המחלקות (class diagrams), והדיאגרמות של הארכיטקטורה (package diagram).
וידוא הארכיטקטורה נעשה בעיקר דרך מימוש קווי המתאר של Executable Architecture, זהו מימוש חלקי של המערכת שמכיל מרכיבי הליבה (בעיקר מרכיבים תשתיתיים).
ארכיטקטורת המערכת נבנית בסדרה של איטרציות קטנות מוגבלות בזמן.
בסיום שלב השכלול ארכיטקטורת המערכת צריכה להיות יציבה וקווי המתאר של Executable Architecture חייבים להציג את פונקציונליות המפתח של המערכת ולהציג התנהגות נכונה שבאה לידי ביטוי בביצועים, גמישות, ועלויות.
התוצר האחרון של שלב השכלול זו תוכנית לשלב הבניה.
בשלב זה התוכנית צריכה להיות מדויקת ואמינה, מכיוון שהתוכנית מבוססת על ניסיון שלב השכלול ומכיוון שגורמי סיכון היו צריכים לזכות להתייחסות מתאימה.
שלב הבניה הוא השלב הגדול ביותר בפרויקט, בשלב הזה מה שנשאר מן המערכת נבנה על גבי היסודות של שלב השכלול.
מאפייני מערכת ממומשים בסדרה של איטרציות קצרות ומוגבלות בזמן.
כל איטרציה מסתיימת בגרסת הרצה של המערכת.
נהוג לרשום תרחשי שימוש מלאים במשך שלב הבניה וכל אחד מתרחישי השימוש הללו נהפך להיות תחילתה של איטרציה חדשה.
דיאגרמות UML נפוצות משמשים במהלך שלב זה כגון: Activity, Sequence, Collaboration, State ודיאגרמות של יחסי גומלין.
השלב האחרון של הפרויקט הוא שלב המעבר.
בשלב זה המערכת נמצאת אצל משתמשים מוגדרים.
משוב המתקבל מהפצה התחלתית יכול להכניס שיפורים במשך האיטרציות של שלב המעבר.
שלב המעבר יכול להכיל גם אימון של משתמשים על המערכת.
שכלולים של Unified Process משתנים מאחד לאחד באיך כל אחד מחלק את תחומי הפרויקט או את מהלך העבודה לקטגוריות.
Rational Unified Process מגדיר תשעה תחומים: מודל עסקי, דרישות, ניתוח ועיצוב, מימוש, בדיקות, פריסה, הגדרות ושינויים וניהול הפרויקט.
שכלולים של Unified Process משתנים במה קורה אחרי שלב המעבר.
ב-Rational Unified Process בדרך כלל אחרי שלב המעבר מגיע שלב התחלה חדש.
ב-Enterprise Unified Process אחרי שלב המעבר מגיע שלב ייצור.
מספר השכלולים והווריאציות של Unified Process הוא רב, ארגונים משתמשים ב-Unified Process באופן שונה ומכניסים בו שינויים והרחבות משלהם.
רשימה של שכלולים ושינויים ידועים של Unified Process:
Unique Alpine TPG-1 הוא רובה צלפים מודולרי גרמני התומך במספר קליברים הניתנים להחלפה.
פירוש השם TPG הוא "Taktisches Präzisionsgewehr" ("רובה מדויק טקטי" בגרמנית).
הרובה נועד למשימות טקטיות מיוחדות, כגון לוחמה בטרור.
עם זאת, בשל היותו כבד ומסורבל הוא מתאים יותר לצליפה לטווח ארוך.
הרובה מדויק ביותר: הוא מקבץ באופן עקבי מתחת ל-0.5 דקת קשת ומגיע פעמים רבות אף למקבצים של 0.25 דקת קשת.
היצרן עצמו מתחייב לדיוק של 1 דקת קשת ומטה.
הרובה נמצא בשימוש הכוחות המיוחדים של משטרת גרמניה ומשטרת הונגריה.
הוא הוחלף בידי שני דגמים מתקדמים יותר: ה-Unique Alpine TPG-1 A2 שתומך רק בקליברים 0.308 וינצ'סטר ו-0.300 וינצ'סטר מגנום, וה-Unique Alpine TPG-3 A4 שתומך בנוסף לקליברים הללו גם בקליבר 0.338 לפואה מגנום ובעל דיוק של 1 דקת קשת ומטה.
Unison (בעברית: הרמוניה) הוא אלבום האולפן התשיעי של הזמרת הקנדית סלין דיון.
האלבום יצא לאור ב-2 באפריל 1990 על ידי חברות התקליטים קולומביה רקורדס ואפיק רקורדס.
מבחינה מוזיקלית האלבום נחשב למגוון מוזיקלית וכולל שילוב של בלדות ושירי דאנס.
דיון עבדה על האלבום עם כמה כותבים ומפיקים בהם: כריסטופר ניל, דייוויד פוסטר, טום קין ואנדי גולדמרק.
האלבום קיבל ביקורות חיוביות ממבקרי המוזיקה שהחמיאו בעיקר לקולה של דיון ולטכניקה שלה, וגם החמיאו לתוכן האלבום.
האלבום זיכה את דיון בפרס ג'ונו בקטגוריית אלבום השנה, ובאותה שנה היא זכתה בפרס ג'ונו נוסף בקטגוריית "הווקאליסטית של השנה".
מבחינה מסחרית האלבום הגיע למעמד אלבום פלטינה בארצות הברית עם מכירות של 1.2 מיליון עותקים.
בבריטניה האלבום הגיע למעמד אלבום זהב עם מכירות של 100 אלף עותקים.
גם בצרפת האלבום הגיע למעמד זהב עם מכירות של 145 אלף עותקים.
בקנדה האלבום זכה להצלחה מסחררת כאשר מכר 700 אלף עותקים, ובכך הגיע למעמד של 7 פלטינות ודורג במשך שנתיים רצופות במצעד 100 האלבומים המצליחים ביותר לשנה מסוימת (בשנים 1990 ו-1991).
בסך הכל מכירות האלבום עומדות נכון ל-2018 על 3 מיליון עותקים.
מתוך האלבום יצאו לאור 5 סינגלים במדינות שונות.
הסינגל הראשון היה השיר "" אשר יצא לאור במרץ אותה שנה בקנדה, שנה לאחר מכן יצא לאור כסינגל השני מהאלבום גם בארצות הברית, וביוני אותה שנה יצא לאור גם במדינות נבחרות באירופה, באוסטרליה וביפן.
השיר לא זכה להצלחה בעולם.
הסינגל השני מהאלבום היה שיר הנושא שלו, "Unison" אשר יצא לאור ביולי אותה שנה בקנדה בלבד כסינגל השני מהאלבום ושנה לאחר מכן יצא לאור גם ביפן.
בשאר העולם השיר יצא לאור כבי-סייד של הסינגל "The Last to Know".
אך גם השיר הזה לא זכה להצלחה.
הסינגל השלישי מהאלבום היה "Where Does My Heart Beat Now" אשר יצא לאור כסינגל השלישי בקנדה באוקטובר אותה שנה ובסוף שנת 1990 יצא לאור גם בארצות הברית והיה לסינגל הראשון של דיון שיצא לאור שם.
בסוף שנת 1991 הוא יצא לאור גם בחלקים אחרים בעולם.
בארצות הברית השיר זכה להצלחה כאשר הגיע למקום ה-4. אך בשאר העולם השיר לא הגיע לאותה הצלחה.
הסינגל הרביעי מהאלבום היה השיר "The Last to Know" אשר יצא לאור כסינגל הרביעי בקנדה במרץ 1991 ויותר מאוחר גם בשאר העולם.
השיר זכה להצלחה בקנדה כאשר הגיע למקום ה-16 במדינה, אך לא זכה להצלחה בשאר העולם.
הסינגל האחרון מהאלבום היה השיר "Have a Heart" אך הוא יצא לאור בקנדה בלבד ביולי 1991, אך לא זכה שם להצלחה.
מקוםתאריםמכירותארצות הברית (RIAA)פלטינה1,227,000בריטניה (BPI)זהב100,000צרפת (SNEP)זהב100,000קנדה (Music Canada)פלטינה 7×700,000סיכוםבכל העולם3,000,000
מדינהתאריך יציאהחברת תקליטיםפורמטקטלוגמקורקנדה2 באפריל 1990קולומביהתקליטור • תקליט • קלטת שמע80150ארצות הברית11 בספטמבר 1990אפיקתקליטור • קלטת שמע46893יפן21 בפברואר 1991אס אם אי ג'ייתקליטורESCA-5184אוסטרליה4 במרץ 1991סי בי אסתקליטור • קלטת שמע467203בריטניה16 בספטמבר 1991אפיקתקליטור • תקליט • קלטת שמע
Union List of Artist Names (רשימה מאוחדת לשמות אמנים, ULAN) הוא מסד נתונים חינמי אינטרנטי המנוהל על ידי מכון המחקר גטי (Getty), המחזיק רשימה של שמות כ-300,000 אמנים, בווריאציות שונות (שמות נעורים, שמות קודמים וכו').
אף על פי שמו המרמז כי זו היא רשימה, למעשה זהו אגרון עבור שמות נרדפים לאמנים.
לכל אמן ניתן מזהה חד-חד ערכי מספרי, ואליו מקושרים כל פריטי המידע הרלוונטיים (תאריכי ומקומות לידה ופטירה).
הרשימה מתמקדת באמנים מתחום האמנות החזותית ואדריכלות.
אמנים כשחקנים, רקדנים לרוב אינם כלולים ברשימה זו.
בנוסף לאמנים, הרשימה מכילה גם קבוצות אמנים העובדים יחד, כאשר כל קבוצה מכילה הפניות לאנשים אותם היא כוללת.
ה-ULAN החל להיווצר בשנת 1984 על ידי קרן הנאמנות ע"ש J.
הקרן שכבר ניהלה אגרון למונחי אמנות ואדריכלות (AAT), המרכז כ-44,000 מונחים בתחום, החלה ליצור רשימה של אמנים, בתחילה לצורך שימוש פנימי בתוך מיזמי הקרן.
לאור ביקוש חיצוני של הרשימה, החלה הקרן בהפצת האגרון לשימוש כללי.
ה-ULAN הופץ לראשונה בשנת 1994, הן בעותק פיזי והן בקובצי מחשב.
ב-1997 הופסקה הפצתו בעותק פיזי, לאור גודלו והשינויים הרבים מגרסה לגרסה.
קבוצת יונייטד הלת' היא חברה אמריקאית המספקת ביטוחי בריאות ושירותים רפואיים.
נכון לשנת 2022, מעסיקה החברה כ־440,000 עובדים המועסקים בסניפים שונים ומספקים שירות לכ-115 מיליון לקוחות.
מטה החברה הראשי ממוקדם בעיר מינטונקה, מינסוטה, ארצות הברית.
בשנת 2021, דורגה החברה במקום השמיני במדד פורצ'ן 500.
לחברה שתי חטיבות עסקיות: חטיבת ביטוח הבריאות United Healthcare שמספקת תוכניות בריאות לארגונים וחטיבת Optum המספקת שירותים בתחום הבריאות.
החברה הוקמה בשנת 1977, תחת השם Charter Med Incorporated, על ידי ריצ'רד טיילור בורק (Richard Taylor Burke) במטרה לטפל בתביעות רופאים במרכז הרפואי הנפין (Hennepin County Medical Center).
בשנת 1984, הונפקה החברה בבורסה לניירות ערך בניו יורק ומיתגה עצמה מחדש תחת השם קבוצת יונייטד הלת' (UnitedHealth Group).
בשנת 1994, רכשה את חברת הביטוח האמריקאית Ramsey-HMO תמורת כ-500 מיליון דולר.
בשנת 1995, רכשה את חברת The MetraHealth תמורת כ-1.65 מיליארד דולר.
בשנת 1996, רכשה את מפעילת קופות החולים HealthWise of America.
בשנת 1998, רכשה את חברת HealthPartners שפעלה באריזונה.
בשנת 2004, רכשה את חברת Oxford Health Plans ואת הזכויות על תוכנית הבריאות של ויסקונסין(Touchpoint Health Plan).
בשנת 2008, רכשה את חברת Sierra Health, תמורת כ-2.4 מיליארד דולר.
בשנת 2010, רכשה את ספקית הבריאות Ingenix, תמורת כ-350 מיליון דולר.
בשנת 2012, רכשה את חברת XLHealth המספקת שירותים רפואיים לאנשים החולים במחלות כרוניות ובעלי צרכים מיוחדים.
בשנת 2022, רכשה את חברת LHC Group, תמורת כ-5.4 מיליארד דולר.
בחודש פברואר 2022, רכשה את חברת Change Healthcare.
בחודש פברואר 2024, הושבתו מערכותיה של חברת Change Healthcare לאחר שזו נפלה קורבן למתקפת כופרה.
בשנת 2024, מכרה החברה את פעילותה בברזיל.
בחודש דצמבר 2024, מנכ"ל חברת הבת יונייטדהלת'קר, בריאן תומפסון, נורה למוות מחוץ למלון במנהטן.
UniProt הוא מאגר מידע הכולל מידע על רצפי חלבונים ותפקודם.
מקור השם הוא קיצור של המילים Universal Protein, המבטא את היותו של המאגר אוניברסלי.
המאגר מכיל מידע רב לגבי תפקודם הביולוגי של חלבונים, שנאסף מתוך ספרות המחקר.
המאגר מתוחזק על ידי תאגיד שהקימו מספר ארגוני ביואינפורמטיקה מאירופה ומארצות הברית.
בשנת 2002 חברו יחד שלושה ארגונים ליצירת תאגיד UniProt:
המכון האירופאי לביואינפורמטיקה (European Bioinformatics Institute (EBI)) - ממוקם במרכז ולקם, אנגליה.
מאחסן מספר מאגרי מידע ושירותיים ביואינפורמטיקאיים.
המכון השווייצרי לביואינפורמטיקה (Swiss Institute of Bioinformatics (SIB)) - ממוקם בז'נבה, שווייץ.
מתחזק את שרתי Expasy (Expert Protein Analysis System), שהם משאב מרכזי לכלי פרוטאומיקה ולמאגרי המידע.
משאב המידע לחלבונים (Protein Information Resource (PIR)) - מתוחזק על ידי הקרן הלאומי למחקר ביו-רפואי (National Biomedical Research Foundation (NBRF)) במרכז הרפואי של אוניברסיטת ג'ורג'טאון.
זהו מאגר המידע שנשען על המאגר הקדום ביותר, האטלס של מרגרט דייהוף לרצפי ומבני חלבונים, אשר פורסם לראשונה ב-1965.
כל אחד מהארגונים השותפים לתאגיד נוטל חלק פעיל ביצירת ותחזוק המאגר, והוא הושק בדצמבר 2003. כ-100 אנשי צוות משלושת הארגונים עוסקים בכריית המידע, פיתוח תוכנה ותמיכה.
המאגר הראשי נקרא UniProtKB, והוא מכיל שני תתי מאגרים:
תת-המאגר Swiss-Prot - הוקם בשנת 1986 על ידי עמוס ביירוך, אז תלמיד לתואר שלישי ב-SIB, ולאחר מכן פותח ב-EBI על ידי רולף אפוויילר.
ייעודו של המאגר היה לספק רצפי חלבונים עם רמת אנוטציה גבוהה (כגון תיאור פעילות החלבון, מבני המתחמים, עיבודים לאחר התרגום ועוד), ללא חוזרנות ועם קישורים רבים למאגרי מידע נוספים.
מאגר זה עובר מינוח ידני, ומכיל מידע שנאסף מפרסומים מדעיים וממאגרי מידע שונים.
המינוח נבדק מעת לעת ומעודכן בהתאם.
רצפים מאותו הגן ומאותו מין מאוחדים לאותו הערך במאגר, בעלי מספר זיהוי ייחודי.
הבדלים בין רצפים שונים לאותו חלבון מזוהים (תוצאות של שחבור חליפי, שונות גנטית, אתר אתחול שגוי, גבולות אקסון שגויים, מוטציית היסט).
כלים רבים משמשים למינוח, כאשר תוצאות ניבוי מחשב עוברות בקרה ידנית.
חיזויים אלה כוללים עיבודים לאחר התרגום, מבני מתחמים חוצי ממברנה והכיווניות שלהם, אותות פפטידיים, זיהוי מתחמים וסיווג למשפחות חלבונים.
פרסומים מדעיים נכרים ממאגר ה-PubMed, נקראים על ידי הצוות והמידע נוסף לערך.
מידע זה כולל בין היתר: שם הגן והחלבון, פעילות, פעילות אנזימטית (זרז, קופקטורים, אתרים פעילים), מיקום תוך-תאי, פרופיל הביטוי, מיקום ותפקיד מתחמים ואזורים חשובים, אתרי קישור ליונים, קופקטורים וסובסטרטים, רצפי חלבון שונים.
תת-המאגר TrEMBL (Translated EMBL Nucleotide Sequence Data Library) - נוצר בכדי לספק מינוח אוטומטי לחלבונים שאינם נמצאים בתת-המאגר Swiss-Prot.
מכיוון שהמידע הרצפי יוצר בקצב הגובר על היכולת של Swiss-Prot לעמוד בו, תת-המאגר הזה מספק מידע רב באיכות נמוכה יותר.
הרצפים עוברים עיבוד אוטומטי, ומקושרים למאגרי מידע שונים.
UniProt Archive (UniParc) הוא מאגר מקיף ולא חוזרני, האוסף את המידע מכלל מאגרי החלבונים הציבוריים האחרים.
חלבונים יכולים להופיע במספר מאגרי מידע שונים, במספר עותקים שונה.
בכדי למנוע חזרתיות של המידע, UniParc מאחסן כל רצף פעם אחת בלבד.
רצפים זהים מאוחדים, ללא תלות במין המקור, ומוענק לו מזהה ייחודי הנקרא UPI.
באמצעות מזהה זה ניתן לזהות את החלבון בין מאגרי מידע שונים.
שינויים שנעשים ברצף במאגרי המידע נרשמים בהיסטוריית הרצף.
UniProt Reference Clusters (UniRef) הוא מאגר של שלושה תתי-מאגרים של קבוצות רצפי חלבונים מתוך המאגרים האחרים.
תת-המאגר UniRef100 מכיל רצפי חלבונים זהים וקטעי חלבונים מכל יצור בערך יחיד.
הרצף המייצג של החלבון, המזהים הייחודים של כל הרצפים בקבוצה וקישור לערכים במאגרים האחרים נמצאים בערך.
בצורה דומה תתי-המאגרים UniRef90 ו-UniRef50 מכילים רצפים להם זהות רצפית של 90% או 50% לרצף הארוך ביותר בקבוצה.
איחוד החלבונים לקבוצת מצמצם משמעותית את נפח המאגר, ומאפשר ביצוע חיפושים מהירים יותר.
UniProt ממומן על ידי גורמים רבים, ובהם המכון הלאומי לחקר הגנום האנושי, המכונים הלאומיים לבריאות, הנציבות האירופית, הממשלה השווייצרית (באמצעות המשרד הפדרלי לחינוך ולמדע), המכון הלאומי לסרטן ומחלקת ההגנה של ארצות הברית.
UnionPay (בסינית: 银联; בפין-יין: Yínlián), ידוע גם כ-China UnionPay (בסינית: 中国银联; בפין-יין: Zhōngguó Yínlián) או על פי ראשי התיבות שלה CUP או UPI, היא תאגיד שירותים פיננסיים שבסיסה בשאנגחאי, סין.
התאגיד מספק כרטיסי בנק ושירותי בנק בסין היבשתית.
China UnionPay, שנוסדה ב-26 במרץ 2002, שייכת לתעשיית כרטיסי הבנקאות של סין, הפועלת באישור הבנק העממי של סין (PBOC).
UnionPay היא גם רשת המאפשרת העברת כספים אלקטרונית, והרשת הבין-בנקאית היחידה בסין הפועלת בכל הכספומטים של כל הבנקים ברחבי המדינה.
ניתן להשתמש בכרטיסי UnionPay ב-180 מדינות ואזורים ברחבי העולם.
בשנת 2015 עקפה UnionPay את ויזה ומאסטרקארד בשווי הכולל של התשלומים שבוצעו על ידי לקוחות שונים בשירותיה, והפכה לתאגיד שירותי הבנק הגדולה בעולם עם זאת, רק 0.5% מהיקף התשלומים במסגרת שירותי הבנק מתרחשים מחוץ לסין.
UnionPay מציעה שירותי תשלומים ניידים ומקוונים .
הבנק העממי של סין אישר את הקמתו של תאגיד China UnionPay ב-2002, וזמן קצר לאחר מכן, ב-26 במרץ 2002, התאגיד הושק בשאנגחאי.
עובדי בנק סין לבניין שימשו כחברים הראשונים בתאגיד.
עם זאת, הרעיון ליישום תאגיד סיני מאוחד לשירותים פיננסים היה קיים עוד מ-1993, עם הקמתו של "פרויקט כרטיס הזהב" בו תמך במוצהר המנהיג הסיני ג'יאנג דזה-מין.
UnionPay נחשב לצאצא של הפרויקט הזה, אם כי היו ניסיונות רבים לאחד את השירותים הפיננסים השונים במדינה מאז שנות ה-90.
"Unholy" (מעוצב: "unћoly"; בעברית: "בִּלְתִּי מוּסָרִי") הוא סינגל שהוקלט על ידי המוזיקאי האנגלי סם סמית' והזמרת-יוצרת הגרמנייה קים פטרס.
הוא יצא לאור ב-22 בספטמבר 2022, על ידי חברות התקליטים קפיטול רקורדס ו-EMI.
זהו שיתוף הפעולה הראשון בין סמית' ופטרס.
קטעים מתוך "Unholy" פורסמו לפני שיצא.
השיר הגיע למקום הראשון במצעד הבילבורד הוט 100, מצעד הסינגלים האירי ומצעד הסינגלים הבריטי.
"Unholy" הושמע לראשונה ב-18 באוגוסט 2022 באמצעות קטע וידאו מוזיקלי שפורסם ברשת החברתית טיקטוק, שבו סמית' מסנכרן את הפזמון בעת שפטרס רוקדת באולפן הקלטות.
כתוצאה מכך, הפך השיר לוויראלי והוא צבר עשרות אלפי שימושים שונים באפליקציה.
כמו כן, הוא הוביל מגמה של קטעי ריקוד שפורסמו ברחבי העולם.
להקת דיסקלוז'ר דיברה על השיר גם כן, וניגנה את הרמיקס שלו בהופעות חיות.
ב-25 באוגוסט, סמית' הכריז על שם הרצועה ועל קישור לשמירה מראש.
בשיר יש אזכור לבתי האופנה האיטלקיים מיו מיו, פנדי ופראדה, בית האופנה הצרפתי בלנסיאגה והזמרת הברבדית ריהאנה.
השיר כולל קטעי מקהלה ומאופיין בצלילי הייפרפופ.
סמית' הסביר את תהליך היצירה ואת המשמעות של השיר:
בכתבה שפורסמה במהדורה הבריטית של GQ, ג'רמי את'רטון לין אמר כי "הדואט בין זמרים א-בינאריים וטרנסים [...] משנה את התסריט" והוא "גדוש בכוח נשי".
"Unholy" הופיע לראשונה במקום הראשון במצעד הסינגלים האוסטרלי, מה שהפך אותו לסינגל השני של סמית' ולראשון של פטרס שעשה זאת.
באוקטובר 2022 הגיע למקום הראשון במצעד הבילבורד הוט 100.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור, נכון לנובמבר 2022, למעלה מ-300 מיליון השמעות.
סרטון המילים הרשמי של "Unholy" הועלה לערוץ היוטיוב של סם סמית' ב-22 בספטמבר 2022 וצבר למעלה מ-4.6 מיליון צפיות.
שישה ימים לאחר מכן, פורסם בערוץ היוטיוב שלו טיזר באורך 12 שניות המציג סצנות מהירות מתוך הקליפ המלא, שפורסם יממה לאחר מכן.
ב-30 בספטמבר בשעה 20:00 פורסם הקליפ הרשמי של "Unholy" בשידור חי.
את הקליפ ביימה במאית הווידאו קליפים האיטלקייה־קנדית פלוריה סיגיסמונדי.
מקוםתאריםמכירותהממלכה המאוחדת (BPI)כסף200,000ניו זילנד (RMNZ)זהב15,000אוסטרליה (ARIA)פלטינה 5×350,000 מכירות + הזרמת מדיה בלבד
אזורתאריך יציאהפורמטגרסהחברת תקליטיםמקורכלל העולם22 בספטמבר 2022הזרמת מוזיקה • הורדה דיגיטליתרגילהקפיטול • EMIארצות הברית27 בספטמבר 2022רדיו להיטים עכשווייםקפיטולאיטליה30 בספטמבר 2022רדיו איירפליייוניברסלכלל העולם14 באוקטובר 2022סטרימינג • הורדה דיגיטליתרמיקס מאת דיסקלוז'רקפיטול • EMIרמיקס מורחב מאת דיסקלוז'ר17 באוקטובר 2022רמיקס מאת אקרייז
"Unicorn" (בעברית: "חד-קרן", ידוע גם בתעתיק העברי "יוניקורן") הוא סינגל שהוקלט על ידי הזמרת-יוצרת הישראלית נועה קירל.
את השיר הוציאה לאור ב-8 במרץ 2023 חברת התקליטים די-מיוזיק כסינגל שלא מתוך אלבום אולפן.
בוועדה מקצועית שהקים תאגיד השידור הישראלי נבחר "Unicorn" לייצג את ישראל באירוויזיון 2023, שהתקיים בליברפול שב.
"Unicorn" נכתב על ידי קירל בשיתוף פעולה עם מאי ספדיה, ינון יהל ודורון מדלי.
האחרון כתב עבור ישראל את "Golden Boy" ב-2015, "Made of Stars" ב-2016, "Toy", שזכה באירוויזיון 2018 ו-"Feker Libi" ב-2020. הווידאו קליפ הרשמי של הסינגל פורסם בערוצי היוטיוב של תחרות הזמר של האירוויזיון ושל קירל.
הוא צולם בפולין בבימויו של אינדי חאיט.
כבר לאחר פרסומו דורג הסינגל במקום הראשון בסרטונים הישראליים הפופולריים ביותר ביוטיוב.
השיר בוצע על ידי קירל בחצי הגמר הראשון של אירוויזיון 2023, שהתקיים ב-9 במאי.
הוא הגיע למקום השלישי עם 127 נקודות, והעפיל לשלב הגמר, שהתקיים ארבעה ימים לאחר מכן.
ישראל שובצה במקום ה-23 בסדר ההופעות של הגמר, לפני ג'וקר אאוט, נציגי סלובניה ואחרי מוניקה לינקיטה, נציגת ליטא.
עם תום הקראת התוצאות הגיע "Unicorn" למקום השלישי עם 362 נקודות.
למקום הראשון הגיעה לורן השוודית, ששרה את "Tattoo", ולמקום השני הגיעה קארייה הפיני עם השיר "Cha Cha Cha".
לאחר התחרות דורג במקום השלישי, השביעי והעשירי במצעד הפזמונים היווני, האיסלנדי והפיני בהתאמה.
מרגע צאתו זכה להצלחה גבוהה בישראל, ואף הגיע למקום הראשון בארבעת המצעדים המובילים במדינה: מדיה פורסט, גלגלצ, העשירייה והיטליסט – הראשון לעשות זאת.
רק הצמד אורנה ומשה דץ דורגו במקום השלישי כנציגי ישראל באירוויזיון.
ב-7 במרץ פרסם התאגיד קול קורא לערוצים המובילים בישראל (קשת 12 ורשת 13) בנוגע לשיתוף פעולה מסחרי בתהליך בחירת הנציג הישראלי לאירוויזיון 2023, אך עם סיום תקופת הגשת המועמדויות לא התקבלה אף הצעה לתאגיד.
ב-12 ביוני הכריז התאגיד כי הנציג הבא של ישראל לתחרות הבין-לאומית ייבחר באופן פנימי על ידי ועדה מקצועית שתוקם על ידו.
הוועדה בחנה מספר זמרים בולטים בתעשיית המוזיקה הישראלית, שמובילים ברשימת ההשמעות בתחנות הרדיו השונות ומנוסים בהופעות חיות מול קהל רחב.
ב-11 ביולי 2022 פרסם התאגיד כי הזמרת נועה קירל נבחרה לייצג את ישראל באירוע הבא של האירוויזיון.
עם הפרסום קיבלה מספר איחולי הצלחה מנציגי עבר של ישראל בתחרות ומזמרים מקומיים נוספים: מיכאל בן דוד, נציג ישראל לאירוויזיון 2022, טען כי מדובר בבחירה הטובה ביותר של ישראל לאירוע.
גם בעולם בירכו את ישראל, ובאתר "Wiwibloggs" נכתב: .
למחרת חשף העיתונאי ערן סויסה כי אל המקום השני הגיע יהונתן מרגי.
תחילה מאנו מנהליה של הזמרת לאשר באופן רשמי את הצהרת התאגיד.
רק ב-10 באוגוסט הצהירה קירל באופן רשמי על כוונתה לייצג את ישראל באירוויזיון 2023 במסיבת עיתונאים משותפת עם תאגיד השידור הישראלי.
ב-30 באוגוסט נחשף כי השיר הישראלי לתחרות ייכתב במחנה כתיבה בו ישתתפו מספר יוצרים ישראלים בשיתוף עם קירל.
הוא נכתב והולחן על ידי קירל, דורון מדלי, ינון יהל, ומאי ספדיה.
ב-17 בינואר 2023 חשף התאגיד את שמו, "Unicorn".
ב-2 במרץ פרסמה בחשבון הטיקטוק שלה טיזר קצר עם מילותיו.
ב-8 במרץ הוקרן הווידאו קליפ הרשמי שלו לראשונה במשדר מיוחד שהופק על ידי כאן 11 ונערך במלון דן אילת בהנחיית מאיה ורטהיימר.
לאחר חשיפתו הצהירה הזמרת: .
ב-20 במרץ פורסם רמיקס לשיר משל שגיא קריב ואיתי גלו.
בניגוד לרוב משתתפי התחרות קירל לא הופיעה עם "Unicorn" על במות אחרות, כמו מסיבות אירוויזיון ומעדוני מוזיקה שונים.
ב-8 באפריל נערך האירוע הישראלי השנתי של התחרות, "Israel Calling", בתל אביב-יפו.
חרף העובדה שהאירוע התקיים בישראל נעדרה קירל ממנו בשל טיסתה לארצות הברית לטובת עבודה על שירים חדשים עם חברת התקליטים אטלנטיק רקורדס.
ב-21 במרץ נחשף כי את המשלחת הישראלית לאירוויזיון תטיס חברת "אל על" במסגרת הסכם שיתוף פעולה שנחתם בינה לבין כאן 11. חברת התעופה אף שינתה את הלוגו שלה עבור המאורע.
ב-27 באפריל נועדה קירל עם נשיא מדינת ישראל יצחק הרצוג ורעייתו מיכל בבית הנשיא.
יום אחד קודם לגמר אירוויזיון 2023 יצא לאור רמיקס נוסף לשיר משל רותם מנסנו.
גם באירוע התחרות מיתגו כמה חברות חלק ממוצריהן במטרה להביע תמיכה בנציגת המדינה: חברת "שטראוס גרופ" התחילה בתחילת 2023 לייצר גלידת קסטת "חד-קרן".
עם הוצאת השיר פרסמה החברה על שלט חוצות בליברפול: ; במהלך משדר הגמר של האירוויזיון שונו סמלילי יישומון "Gett" לתמונות חדי-קרן, וגם "דואר ישראל" שינתה את סמליל האייל שלה לחד-קרן.
ישראל שובצה למחצית השנייה של חצי הגמר הראשון, שהתקיים ב-9 במאי 2023.
לאחר שפורסמו כל השירים המתחרים לתחרות של 2023 הוחלט סדרם לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה.
ישראל שובצה תשיעית, אחרי שווייץ ולפני מולדובה.
ב-9 במאי 2023 ביצעה קירל את "Unicorn" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר.
הופעתה נפתחה כשהיא עומדת בתוך קובייה, המוארות בנורות לד בצבעי לבן, ורוד וסגול.
לצידה רוקדים עמית גואטה, עדן שאמה, ניב אלבז, רפאל בנימין וזוהר פיזיצקי.
בקטע הריקוד של הזמרת הופך אור הבמה לאדום, והמצלמה חגה סביב תנועתיה של קירל במעגל.
עם סיום השיר מצטרפים אליה הרקדנים, ועל המסך הגדול מוקרנת דמותה לצד "חד-קרן" כסוף.
ישראל הופיעה כמדינה ה-23, לפני סלובניה ואחרי ליטא.
במופע הגמר, בתום הקראת הניקוד שהעניקו צוותי השופטים, דורג השיר במקום השני, עם 177 נקודות.
בהצבעת הקהל הוא דורג במקום החמישי, עם 185 נקודות.
כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השלישי, כשבסך הכל זכה ב-362 נקודות.
יום לאחר הגמר שבה קירל לישראל.
את פניה קיבלו צוות התפעול של המטוס בה טסה עם פרחים ועוגה, עליה הודפס דיוקן של חד-קרן.
היא נחתה בנמל התעופה בן-גוריון בשעות הצהריים, ומיד החלה להתראיין לכלי התקשורת המקומיים, ששיבחו אותה על הופעתה בתחרות ועל ההישג שקטפה.
היא הצהירה כי לעולם לא תשכח את החוויה של ההשתתפות באירוויזיון, ואת הזכייה בפרס הקהל של חשבון הטיקטוק של התחרות.
בנוסף אמרה כי בכוונתה לטוס לחופשה קצרה, בת יומיים וחצי, ולאחר מכן לחזור ולהוציא מוזיקה חדשה.
ב-6 ביוני פרסמה את שירה הראשון לאחר התחרות, "פרובוקטיבית".
באחת משורותיו היא אומרת: כהתייחסות למיקום הגבוה בו דורגה.
ב-31 ביולי הוציאה קירל לאור את השיר "Deja Vu".
הוא התחרה עם "Unicorn" על ייצוג ישראל באירוויזיון 2023, אך לא נבחר בסופו של דבר.
אולם לאחר האירוויזיון הוחלט להוציאו באופן מסחרי כסינגל.
למלחמת חרבות ברזל, שפרצה ב-7 באוקטובר 2023, הייתה השפעה עצומה על המוזיקה בישראל.
אמנים רבים הוציאו שירים המתאימים לתקופה הקשה, ואילו אחרים חידשו כאלו ישנים.
ב-16 בנובמבר 2023 הוציאה קירל גרסה אקוסטית ל-"Unicorn" בשם "Hope Version" ("גרסת התקווה").
קירל ביצעה את השיר גם במופע Sing פסטיגל שהתקיים ב-2024.
משמעותו של "Unicorn" פועלת בשני רבדים שונים: כהמנון העצמה אישית וכשיר המאדיר את מדינת ישראל והעם היהודי.
ברובד הראשון פועלת המבצעת בניסיון לפאר את עוצמת החד-קרן.
היא מדמה אותו לנפשם של בני האדם, המתמודדת עם קשיים ושינויים לא צפויים ("I'm gonna stand here like a unicorn" – "אני הולכת לעמוד כאן כמו חד-קרן").
בפוסט שפרסמה קירל לכבוד חשיפת הקליפ, כתבה: "העולם שלנו טס בספיד [במהירות], ולא תמיד בקצב שמתאים לכל אחד ואחת מאיתנו.
אחרי הקורונה, עם השינויים שקורים בארץ ובעולם, אנחנו צריכים להתמודד עם כל כך הרבה אתגרים ובשביל זה צריכים לגייס כוח מיוחד.
היוניקורן מנצח בזכות העוצמה השקטה שלו, היופי המהמם, הוא בכלל מגיע מסיפור אחר".
קירל התייחסה למימד הלאומי בשיר ואמרה כי השורה "Hey, do you wanna check my DNA" ("היי, האם תרצה לבדוק את ה-DNA שלי?") מתייחסת לאנטישמיות.
בנוסף, לדבריה, צליל הכינורות הוא מוטיב מוזיקלי יהודי.
אחד מכותבי השיר, דורון מדלי, הסביר בראיון לחדשות 12 את משמעותו בטרם חשיפתו: "האדם היום מתמודד עם הרבה דברים ביום-יום, וחשבנו שכדי להתמודד עם השינויים הגדולים צריך כוח מיוחד, וייתכן שצריך להביא אותו מהאגדות או מפנטזיה, וכך עלה הרעיון של החד-קרן".
במסגרת ריאיון שהתקיים בשידור חי בכאן 11 עליו הרחיב מדלי על תפקיד החיה המיסטית בו, ואת השורה "Older stories, time to go away" (בעברית: "סיפורים ישנים, זמנם להיעלם"), ייחס לשואת העם היהודי.
דבריו עוררה סערה בקרב הציבור הישראלי.
רונית רוזין, מנהלת הרשות לזכויות ניצולי השואה, הגיבה: "מוטב שיתנצל".
הווידאו קליפ הרשמי של "Unicorn" פורסם בערוץ היוטיוב של כאן 11 ב-8 במרץ 2023, יחד עם הוצאת השיר.
לאחר מכן צורף לערוצים הרשמיים של האירוויזיון ושל הזמרת קירל.
הוא צולם בפולין במשך כשבועיים, בבימויו של אינדי חאיט.
הסרטון נפתח בסצנה בה מוצגים סועדים היושבים לארוחה במסעדת יוקרה בשעת ערב, כאשר לפתע קירל, הנמצאת על התקרה בליווי תזמורת, קוטעת אותה ומתחילה לרקוד.
בהמשך היא מופיעה בחללים שונים – על במה, בסטודיו לריקוד ובמסדרון של בית מלון, לעיתים לבדה ולעיתים בין אנשים המהלכים סביבה.
כמו כן, על אף שלאורך הקליפ לא מופיעה מפורשות דמות של חד-קרן, בשני קטעים קצרים לקראת סיומו מופיעה דמות קנטאור – יצור מיתולוגי שחציו אדם וחציו סוס.
בסצנה האחרונה של הקליפ קירל נוחתת על אחד השולחנות במסעדה, לצד סועד נוסף, שבתחילת הקליפ ישב בודד, והארוחה נמשכת כסדרה.
לדברי חאיט, הווידאו נועד להוות השראה לאנשים שונים בחברה, ולחזק את השוני בין כולם.
הוא ציין כי מסר זה לידי ביטוי בסרטון, בין היתר, בקירל, שרוקדת על תקרה הפוכה, בניגוד לרצפה כמו רקדנים רגילים.
מספר מעריצי התחרות החמיאו לקירל על הבגדים המיוחדים שהיא לובשת במהלכו.
כמו כן, הרעיפו שבחים על יכולות הריקוד שלה, שמוצגות לקראת סוף הסרטון.
מבקר המוזיקה יוסי חרסונסקי העניק ביקורת חיובית ל-"Unicorn" ונתן לו ארבעה מתוך חמישה כוכבים.
בביקורתו ציין כי מדובר ב"הפקת פופ מליגת העל בסגנון הקיי-פופ הפופולרי".
בן שלו מהארץ כתב כי השיר נחמד אך לעיתים גנרי, וכי בניגוד לבתיו, המהווים, לטענתו, את המקצב המקדים, בפזמון יש שינוי כיוון מרשים, שדומה לסגנון השירה של סיה וריהאנה וגם של בבלדות כוח נשיות משנות ה-80. כמו כן, הוא טען כי אין לשימוש בדמות החד-קרן הצדקה כלשהי.
עינב שיף מ-ynet כתבה כי ריבוי הז'אנרים בשיר לא מחפים על מה שחסר בו.
לטענתה, קירל מנסה לחקות את שירה של נטע ברזילי ואת המוטיבים המרכזיים בו.
לעומת זאת, סאם משיח מרשת 13 אהב מאוד את "Unicorn", וכתב כי .
באתר "Wiwibloggs" ביקר כל אחד מצוות כותביו את השיר.
ריק ציין כי "Unicorn" משלב מספר רב של סגנונות מוזיקליים.
לדבריו, ברגע שהתרכז רק בהיבטו המוזיקלי, ללא הווידאו קליפ, הוא הבין את חזונו.
הוא לא חזר בו, והמשיך לטעון כי לעיתים קשה להבין את משמעתו האמיתית, אך מנגד הצהיר כי קולה של קירל אותנטי ואמיתי מאוד.
חלקו האהוב היה קטע הריקוד של הזמרת, והוא העניק לו ציון כולל של 8/10. לעומת זאת, קריסטין הטיחה ביקורת נוקבת על השיר, וטענה כי היא מתקשה לכתוב עליו משהו חיובי.
בציון המשוקלל של האתר קיבל "Unicorn" ציון של 6.48/10. באתר "ESCBubble" נכתב כי "Unicorn" נשמע כמו שילוב של מספר שירים שונים.
הוא מתחיל בצלילים תזמורתיים דרמטיים, ממשיך ועובר לסוגת הסינת'-פופ ובקטע הריקוד ישנו דמיון לצלילי המוזיקה המקובלת בז'אנר הקיי-פופ.
הוא דירג את השיר במקום ה-33 וציין לרעה את מילות פזמון שלו.
הכותב תוהה לעצמו מהו "כוחו של החד קרן" ואיך קירל השיגה אותו (בהתייחסות לשורה "I got the power of a unicorn").
בנוסף, נטען כי קטע הריקוד ממוחזר ומועתק מהופעתה של צ'אנל באירוויזיון 2022 עם השיר "SloMo".
ברחבי גרמניה התעוררה לאחר הוצאת השיר בדיחה מקומית.
על פי המסורת הגרמנית, כשאדם מגהק מברכים הסובבים אותו באמרת "שולץ!" תוך הנחת האגודל על המצח – תנועה דומה לזו שעושה קירל בווידאו קליפ.
לאחר חשיפתו של השיר זכה להצלחה מסחרית רבה בישראל, והגיע למקומות הראשונים בכלל מצעדי הפזמונים המרכזיים במדינה, כולל מדיה פורסט, המצעד הרשמי של גלגלצ והעשירייה.
כחודש לאחר צאתו הוקם מצעד היטליסט על ידי מגזין מאקו, והוא היה לראשון שהגיע לצמרת המצעד.
בעקבות חצי-הגמר וגמר אירוויזיון 2023, זינק מספר ההשמעות שלו בישראל וברחבי העולם, וקבע שיא של מעל ל-100 אלף השמעות ביום ומעל לחצי מיליון השמעות בשבוע על ידי מאזינים ישראלים בפלטפורמת ספוטיפיי.
"Unicorn" הוא השיר החמישי המושמע ביותר מבין שירי אירוויזיון 2023. ב-21 במאי דורג במקום העשירי במצעד הסינגלים הפיני – והיה לכניסה הגבוהה ביותר לאותו שבוע במצעד.
מאז צאתו ועד ל-2 ביוני צבר 30 מיליון השמעות בספוטיפיי.
ברחבי העולם זכה השיר למיליוני השמעות בסטרימינג לאחר הגעתו למקום השלישי בגמר התחרות, והצליח להגיע למקום ה-91 במצעד העולמי של ספוטיפיי.
זהו השיר השני בהיסטוריה של ישראל באירוויזיון שהגיע למצעד זה, לאחר "Toy" של נטע ברזילי.
בשבוע הגמר נכנס למצעדי הפזמונים של איסלנד, אירלנד, בריטניה, ליטא, נורווגיה, פינלנד ושוודיה.
במצעד הסינגלים הבריטי הגיע השיר למקום ה-45, מיקומה הגבוה ביותר של ישראל באירוויזיון במצעד זה מאז "דיווה" במקום ה-11.
ההצלחה של השיר באה לידי ביטוי גם בחשבונות השונים של קירל בפלטפורמות החברתיות.
מאז שטסה לליברפול 230 אלף עוקבים חדשים צורפו לעמוד האינסטגרם שלה.
מתחילת חודש אפריל עלה מונה הרשומים לעמוד הטיקטוק שלה ב-150 אלף איש.
במהלך החזרות פרסם האירוויזיון מספר סרטונים בפלטפורמות השונות על המתחרים.
במרבית הפעמים צברה קירל את מספר הצפיות הגבוה ביותר מבין שאר המתחרים.
באוגוסט 2023 פרסמה חברת ספוטיפיי את נתוני ההשמעות שלה ביחס לחודשים יולי-אוגוסט, והשיר היה לשיר השישי המושמע ביותר בחודשים אלו בישראל.
"Unicorn" נכלל בכל מצעדי סוף השנה בישראל.
הוא קיבל את תואר "שיר השנה" בדירוגים המשותפים של גלגלצ ו-ynet וכאן גימל וטיקטוק ישראל.
אצל מאקו ורדיו תל אביב דורג במקום השלישי, כשמעליו ממוקמים "עד שתבואי עד אליי" של עדן חסון ו"אהבה חולה" של פאר טסי בהתאמה.
מדיה פורסט חשפו כי "Unicorn" היה השיר השישי המושמע ביותר בתחנות הרדיו בישראל.
האלופה האולימפית סימון ביילס השתמשה בלחן השיר כחלק ממוזיקת הרקע לתרגיל הקרקע המנצח שביצעה בתחרות ה-U.S Classic שנערכה ב-5 באוגוסט 2023. זו הייתה התחרות הראשונה בה ביילס השתתפה מאז אולימפאדת טוקיו בשנת 2021.
+ תאריכי יציאות לאור ופורמטים עבור "Unicorn"אזורתאריך יציאהפורמטחברת תקליטיםמקורכלל העולם8 במרץ 2023הזרמת מוזיקה • הורדה דיגיטליתדי-מיוזיק
Unhealthy (בעברית: "חולני") הוא אלבום האולפן השלישי של הזמרת-יוצרת הבריטית אן-מארי.
האלבום יצא לאור ב-28 ביולי 2023, על ידי חברות התקליטים אסיילום ומייג'ור טום.
+ תאריכי יציאות לאור ופורמטים עבור Unhealthyאזורתאריך יציאהפורמטחברת תקליטיםמקורכלל העולם28 ביולי 2023הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטוריםאסיילום • מייג'ור טום
"Unhealthy" (בעברית: "מַזִיק לִבְרִיאוּת") הוא שיר שהוקלט על ידי הזמרת-יוצרת הבריטית אן-מארי, בהשתתפות הזמרת-יוצרת הקנדית שאניה טוויין.
הוא יצא לאור ב-18 במאי 2023, בהוצאת חברות התקליטים מייג'ור טומ'ס ואסיילום רקורדס, כסינגל הרביעי מתוך אלבום האולפן השלישי של אן-מארי, Unhealthy (2023).
השיר הגיע למקום השני במצעד 40 הסינגלים ההולנדיים.
"Unhealthy" הוא שיר הנושא מתוך אלבום האולפן השלישי של אן-מארי.
וכמו כל הדברים הלא בריאים שאתה יכול לדמיין, פסטה, פיצה, הכול!
כל הדברים הטובים ביותר ופשוט אתה יודע שזה 'מזיק לבריאות' ומכאן הרעיון לכתיבתו".
בתור מעריצה של טוויין, ניסתה אן-מארי לגרום לה להשתתף בהקלטות השיר.
הווידאו קליפ הרשמי של השיר פורסם ב-30 ביוני 2023 בשידור חי.
אזורתאריך יציאהפורמטחברת תקליטיםמקורכלל העולם18 במאי 2023הזרמת מוזיקה • הורדה דיגיטליתמייג'ור טומ'ס • אסיילום
Unheard (בעברית: לא נשמע) הוא המיני-אלבום של הזמר-יוצר האירי הוזייר.
המיני-אלבום יצא לאור ב-22 במרץ 2024 על ידי חברת התקליטים רוביוורקס רקורדס וקולומביה רקורדס.
המיני-אלבום מורכב מארבעה שירים שלא יצאו באופן רשמי בעבר, אשר הוקלטו עבור אלבום האולפן השלישי של הוזייר, Unreal Unearth.
uniq היא פקודת עזר במערכות הפעלה דמויות יוניקס, יוניקס ולינוקס שמקבלת טקסט (יכול להיות קובץ טקסט או קלט), מאחדת שורות סמוכות זהות ומוציאה את הטקסט שיצא כתוצאה מכך.
הפקודה היא סוג של תוכנית סינון.
בדרך כלל היא משמש לאחר הפקודה sort, כיוון שהיא מזהה רק שורות סמוכות.
ניתן גם לחלץ רק את השורות הכפולות (בעזרת האפשרות -d ), או להוסיף את מספר המופעים של כל שורה (עם אפשרות -c ).
לדוגמה, הפקודה הבאה מפרטת את השורות הייחודיות בקובץ, ממוינות לפי מספר הפעמים שכל אחת מהן מתרחשת:$ sort file | uniq -c | sort -nשימוש ב- uniq נפוץ בעת בניית pipeline-ים בסקריפטים.
הפקודה הופיעה לראשונה בגרסה 3 של יוניקס, וכיום uniq זמינה במספר מערכות הפעלה שונות.
הגרסה שקיימת היום בלינוקס נכתבה על ידי ריצ'רד סטולמן ודוד מקנזי.
הפקודה זמינה כחבילה נפרדת עבור Microsoft Windows כחלק מפרויקט GnuWin32 ואוסף UnxUtils של כלי עזר נפוצים דמויי GNU Unix.
יוניקס (סימן מסחרי רשמי UNIX®) היא מערכת הפעלה מרובת משימות ומרובת משתמשים, הנחשבת ליעילה ואמינה.
דרישות המערכת הנמוכות מאפשרות להריצה גם על מחשבים חלשים יחסית.
יוניקס שוכתבה ושימשה השראה למשפחה גדולה של מערכות הפעלה, ביניהן לינוקס, ליבה נפוצה עבור שרתי אינטרנט, מערכות ניהול רשת והעברת מידע, ומערכת ההפעלה של חברת אפל, הנקראת macOS ובמידה פחותה גם מערכות ההפעלה לטלפונים מסוג אנדרואיד ו-iOS.
יוניקס נכתבה, ברובה, בשפת תכנות עילית – שפת C, דבר שאפשר לה להיות מוסבת לארכיטקטורות מעבדים שונות, ולשרוד עם הזמן.
זאת בעוד שמערכות הפעלה מזמנה, שנכתבו ברובן בשפת סף (אסמבלי), בדרך כלל לא שרדו את המעברים לארכיטקטורות מחשבים חדשות.
באמצע שנות ה־60, חוקרים מהמכון הטכנולוגי של מסצ'וסטס שיתפו פעולה עם ג'נרל אלקטריק ומעבדות בל ליצירת מערכת הפעלה מסוג שיתוף זמנים שתיקרא Multics, על פי רעיונותיו של ג'יי סי אר ליקלידר.
חוקרי מעבדות בל, שהתייאשו מגודלו וממורכבותו של הפרויקט, עזבו אותו.
אחד החוקרים – קן תומפסון, החליט לשכתב את מערכת Multics כך שתתאים למיקרו־מחשב PDP-7. בשנת 1970, בעקבות הצלחת הפעלת המערכת על PDP-7, הצוות קרא לה UNICS כמשחק מילים על Multics, אך האיות השתנה עם הזמן ל־UNIX.
לא ידוע באופן מוחלט מי הציע את השם UNICS, אך מספר אנשים (כמו דניס ריצ'י) חושבים שזה היה בריאן קרניהאן, שאף לקח קרדיט על כך.
בשנת 1972, כתב דניס ריצ'י את שפת C, שהייתה מבוססת על שפת תכנות בשם B, שנכתבה מוקדם יותר על ידי תומפסון.